แนวโน้ม SET ย่อตัว นักลงทุนรอผลประชุม “กนง.”-เงินเฟ้อสหรัฐ
เล็ง SET ย่อตัว หลังดัชนีปรับตัวขึ้นมารวดเร็วดัน P/E ใกล้ 16 เท่า นักลงทุนชะลอลงทุนรอรอผลประชุม “กนง.”-เงินเฟ้อสหรัฐ
เล็ง SET ย่อตัว หลังดัชนีปรับตัวขึ้นมารวดเร็วดัน P/E ใกล้ 16 เท่า นักลงทุนชะลอลงทุนรอรอผลประชุม “กนง.”-เงินเฟ้อสหรัฐ
10 ส.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะอ่อนตัวลง หลังจากที่ดัชนีตลาดหุ้นไทยปรับตัวขึ้นมาค่อนข้างรวดเร็ว ซึ่งระดับ P/E ตลาดหุ้นที่ใกล้เคียง 16 เท่า ไม่สมเหตุสมผลมากนักในช่วงที่มีความเสี่ยงของเศรษฐกิจอาจจะเข้าสู่ภาวะถดถอย และ หลายๆธนาคารกลางเดินหน้าใช้นโยบายทางการเงินที่เข้มงวด
นอกจากนี้นักลงทุนยังชะลอการลงทุนเพื่อที่จะรอติดตามการเปิดเผยดัชนีราคาผู้บริโภค (CPI) ของสหรัฐประจำเดือนก.ค.ในวันนี้ (10 ส.ค.) ขณะที่ผลการประชุมคณะกรรมการนโยบายการเงิน (กนง.) วันนี้ หากออกมาตามคาดที่ปรับขึ้นอัตราดอกเบี้ยที่ 0.25% อาจจะมีแรงขายทำกำไรออกมาได้ พร้อมให้แนวรับที่ 1,600-1,610 จุด และ แนวต้าน 1,620-1,630 จุด